text: 13 Tukuy ima warmip ruwasqan, mayta familianta yanapan. Bibliaqa, warmisman nin: "Sapa jukpis qosankuta, wawasninkutawan munaku[chun], allin yuyayniyoj, llimphu kawsayniyoj ima ka[chun]", nispa (Tito 2:4, 5). Jinata warmi ruwaptin, familian payta munakunqa, jatunpaqtaq qhawanqa (Proverbios 31:10, 28). Chaywanpis wakinkuna qhariwarmi kawsayninkupi pantanku. Chayrayku manaña qhariwarmijina kawsayta munaspa, tʼaqanakunku chayri divorciakunku. Bibliataq tʼaqanakunankuta saqin. Chaywanpis mana imamantapis tʼaqanakunankuchu tiyan. Biblia nin: "Warmeqa qosanmanta ama tʼaqakuchunchu [...] qosantaj ama [warminta] qhesachachunchu", nispa (1 Corintios 7:10, 11). Chantapis Biblia nisqanmanjina qhinchachakuyraykulla pipis divorciakuyta atin (Mateo 19:9).